39-гадовая грамадзянка Ізраілю арабскага паходжання, педагог па спецыяльнасці, стала першай у ізраільскай гісторыі палесцінкай, якая была абрана ў парламент. Усяго ў Кнесеце, па выніках апошніх выбараў, будзе засядаць дзесяць арабаў. Падчас адкрыцця сесіі на мінулым тыдні ўсе яны, дарэчы, дэманстратыўна праігнаравалі спяванне дзяржаўнага гімна. Партыя, якую прадстаўляе Ханін, абяцала выбаршчыкам, што ў выпадку абрання ў парламент будзе змагацца супраць дыскрымінацыі арабаў, якія жывуць у Ізраіле. Ханін лічыць, што яна таксама ахвяра дыскрымінацыйнай палітыкі. Па яе словах, палесцінскае паходжанне не дало ёй магчымасці ў свой час зрабіць акадэмічную кар’еру. Праўда, Ханін не мае ілюзій наконт будучыні: абсалютную большасць месцаў у Кнесеце займаюць прадстаўнікі правых партый, якія выступаюць за жорсткую лінію ў адносінах да арабаў. Дэпутатка кажа, што паспрабуе хіба што нешта зрабіць для вырашэння праблемы беспрацоўя сярод палесцінскіх жанчын.